આદિ શંકરાચાર્યે ફિલસૂફીનો અર્ક આપી દીધો હતો. ગર્ભાશયની અંદર પાણીનું ઘર અને લાલ અંધારું અને ઊંધે માથે હું ફરીથી પૃથ્વી પર અવતરીશ અને ખલિલ જિબ્રાને એમની અમર કૃતિ “ધ પ્રોફેટ”ને અંતે લખેલું છેલ્લું વાક્ય : અ લિટલ વ્હાઇલ, અ મોમેન્ટ ઓફ રેસ્ટ અપોન ધ વિન્ડ એન્ડ અનધર વુમન શેલ બેર મિ! થોડા સમય પછી, હવામાં ઝૂલતા રહેવાની એક ક્ષણ, અને હું અન્ય સ્ત્રીનો ગર્ભ બની જઈશ...! કબીરથી ટાગોર, અને બુલ્લે શાહથી ગાલિબ, સત્યને ઉપનિષદી કે સૂફી કોઈ લેબલની જરૂર રહેતી નથી. જ્યાં સુધી હિન્દુ માણસ જીવશે ત્યાં સુધી ત્રણ ચિરંતન મૂલ્યો જીવશે. સત્યમ્, શિવમ્ અને સુન્દરમ્! કર્મયોગ, જ્ઞાનયોગ અને ભક્તિયોગ જેવા શબ્દો ભગવદગીતાના પાયામાં છે અને શ્રીકૃષ્ણ પણ યોગેશ્વર કહેવાયા છે. યત્ર યોગેશ્વર કૃષ્ણ, યત્ર પાર્થો ધનુર્ધવ... ગીતાને અંતે કહેવાયું છે, ત્યાં શ્રીવિજય છે, નીતિ છે. સુફી ગીત છે: સૂરજ ડૂબી ગયો છે, પણ લાલી રહી ગઈ છે! એકલા પડો છો, અથવા એવા વિદેશમાં હો છો જ્યાં અવાજ સંભળાય છે, અક્ષરો વંચાય છે, પણ કંઈ જ સમજ પડતી નથી, તમે બધિર કે અંધ નથી અને તમારી ઇંદ્રિયો એકાએક ફેઈલ થઈ ગઈ છે એવી બેબસી ફિલ થાય છે, ત્યારે ભીડમાં એકલા પડી જવાની લાચારી મહેસૂસ થાય છે, પ્રતિક્ષણ થતી રહે છે.